Innhald
Innhaldsliste 🔎︎

# Side

Vel sidemarg, utsjånaden på ein- og fleirsidige dokument, sidenummerering og papirformat.

For å bruka denne funksjonen …

Vel fana Format → Side → Side.

Vel fana Lysbilete → Innstillingar → Lysbilete (i LibreOffice Impress).

Vel fana Side → Eigenskapar → Side (i LibreOffice Draw).

Vel Vis → Stilar – opna sprettoppmenyen for ei oppføring og vel fana Endra/Ny → Side.

Merkja det største utskriftsområdet på ei side

## Papirformat

Vel frå ei liste med førehandsgjevne papirstorleikar, eller vel eit eige format.

### Format

Vel ein førehandsdefinert papirstorleik eller lag ein sjølv ved å skriva inn storleiken på papiret i felta Høgd og Breidd.

### Breidd

Viser breidda til det valde papirformatet. Skriv inn ein verdi her om du vil velja eit eige papirformat.

### Høgd

Viser høgda på det valde papirformatet. Skriv inn ein verdi her om du vil velja eit eige papirformat.

### Ståande

Viser og skriv ut dokumentet med ståande papirretning.

### Liggjande

Viser og skriv ut dokumentet med liggjande papirretning.

### Tekstretning

Vel tekstretninga som skal brukast i dokumentet. Tekstretninga «høgre-til-venstre (loddrett)» vil rotere alle utformingsinnstillingane 90 grader, unntatt topp- og botntekstar.

### Førehandsvis felt

Viser ei førehandsvising av det gjeldande utvalet.

### Papirskuff

Vel papirkjelda til skrivaren du nyttar. Du kan også bruka ulike papirmagasin for ulike sidestilar. For eksempel kan du bruka ei eiga skuffe til førstesidestilen og ha brevark med brevhovud i denne skuffa.

## Margar

Vel kor langt det skal vera mellom kantane på sida og dokumentteksten.

### Venstre/indre

Vel kor stort mellomrom du vil ha mellom venstre kant på papiret og teksten i dokumentet. Vel mellomrommet mellom indre tekstmarg og indre kant av sida viss du brukar Spegla sideoppsett.

### Høgre/ytre

Vel kor stort mellomrom du vil ha mellom høgre kant på papiret og teksten i dokumentet. Vel mellomrommet mellom indre tekstmarg og indre kant av sida viss du brukar Spegla sideoppsett.

### Topp

Vel kor stort mellomrom du vil ha mellom øvre kant av sida og teksten i dokumentet.

### Botn

Vel kor stort mellomrom du vil ha mellom nedre kant av sida og teksten i dokumentet.

## Utformingsinnstillingar

### Sideoppsett

Bestemmer om den gjeldande stilen skal brukast på partals- eller oddetalssider eller begge.

#### Høgre og venstre

Den gjeldande sidestilen viser både partals- og oddetalssider med høgre- og venstremargar slik dei er sette.

#### Spegelvendt

Den gjeldande sidestilen viser både partals- og oddetalssider med indre- og ytre margar slik dei er sette. Bruk denne utforminga om du ønskjer å binda inn sidene som ei bok. Bruk innbindingsområdet som den «indre» margen.

#### Berre høgre

Den gjeldande sidestilen viser berre oddetalssider (høgresider). Partalssider vert viste som blanke sider.

#### Berre venstre

Den gjeldande sidestilen viser berre partalssider (venstresider). Oddetalssider vert viste som blanke sider.

### Lysbiletnummer

Vel det formatet for biletnummerering du ønskjer å bruka for den gjeldande lysbiletstilen.

### Sidenummer

Vel formatet for sidetal som du vil bruka i den gjeldande sidestilen.

### Set i kegel

Justerer teksten i den valde sidestilen til eit loddrett rutenett. Rasteringa av nettet vert bestemt med Referansestil.

#### Referansestil

Vel avsnittsstilen du vil bruka som referanse for å setja opp teksten i den valde sidestilen. Skrifthøgda du spesifiserer i referansestilen bestemmer avstandane i det loddrette rutenettet.

### Tabelljustering

Set innstillingane for justeringa av cellene på ei utskriven side.

#### Vassrett

Miststiller cellene vassrett på den utskrivne sida.

#### Loddrett

Miststiller cellene loddrett på den utskrivne sida.

### Tilpass objektet til papirformatet

Skalerer teikneobjekta slik at dei passar inn på arkformatet du har vald. Oppstillinga av teikneobjekta vert ikkje endra.

Liknande emne

Endra måleeiningar

Skriv med funksjonen «Set i kegel»